b'\n_START_ARTICLE_\nBrennevinet\n_START_PARAGRAPH_\n\xc2\xabBrennevinet\xc2\xbb er tittelen p\xc3\xa5 et skillingstrykk som kommer fra det gamle Vika i Oslo, skrevet rundt 1910. Per Johan Skj\xc3\xa6rstad, mannen bak platserien Frem fra Glemselen mener at det er Olaves Pedersen som har laget denne, han skrev mange viser fra Vika, og den mest kjente av hans viser er \xc2\xabJeg er en fattiggutt fra Vika\xc2\xbb. Det er imidlertid lite sannsynlig, for Alfred Sinding-Larsen, som skrev under psevdonymet Olaves Pedersen, skrev visene sine i brei kristianiadialekt.'